આ ગામમાં બાગ બગીચા છે. ફરતા વૃક્ષો છે ને વરસાદના વહી જતાં પાણીને રોકવા ગામની ફરતે ઠેર ઠેર પાળા બંધાવ્યા છે. ને ફરતે વૃક્ષો વાવવામાં આવ્યા છે, આ ગામની વસતી 2 હજાર કરતાં પણ ઓછી છે. અહીંયા નાત જાતના ભેદભાવ નથી. આ ગામનો હરિજનવાસ પણ કોઈ મોટા આવાસ જેવો લાગશે. આ ગામમાં ખેતી પણ પુષ્કળ પ્રમાણમાં થાય છે. આ ગામમાં ક્યારેય પાણીની અછત નથી પડતી. દુષ્કાળ જેવી સ્થિતિમાં પણ અહીંયા પાણી પુષ્કળ વહેતું હોય છે. આ ગામમાં શાકભાજી થી લઈને બધુ જ ખેડૂતો દ્વારા ઉગાડવામાં આવે છે. આ નાનકડા ગામમાં અધતન ચેકડેમ પણ બનાવવામાં આવ્યો છે. આ ગામમાં પગ મૂકતા જ તમને એવું લાગશે કે આ ગામનો કાયદો ને કાનૂન અલગ છે.